
Evelin Wever-Croes 


PROME MINISTER 


Diabierna mainta durante e reunion di Conseho di 
Minister di Reino, a aproba sefior Rendolf (Andy) 
A. Lee, como e siguiente miembro pa Aruba den 
Raad van State, cuminsando prome di Januari 
2024. Manera ta conoci, e funcion aki a wordo 
ocupa durante e ultimo 6 afianan pa sefiora Milly 
Shwengle, cu a haci un excelente trabou den 
representa Aruba dignamente. Mirando e trayectoria 
profesional di sefior Lee, representantenan di un 
comision independiente, a bin na e conclusion 
cu e lo ta un bon candidato pa por representa 
Aruba. Basa riba e recomendacion aki, Conseho 
di Minister di Reino, durante e reunion diabierna 
mainta 24 di November, a aproba su nombracion. 


Prome Minister Evelyn Wever-Croes ta contento di 
por tin un representante pa Aruba den Raad van 
State, cu e cualidadnan y experiencia amplio, pa 
por tuma e miho decisionnan den bienestar di pais 
Aruba. Sefior Lee ta un politicologo cu tin mas di 
30 afia di experiencia den sector publico y semi- 
publico na Aruba, Corsou y Washington. Tambe, e 
tabata miembro y presidente di Parlamento entre 
2009 y 2010. Despues el a fungi como Minister 
Plenipotenciario na Washington pa Aruba, como 
consehero di Prome Minister entre 2018 y 2020, y 
a traha na Banco Central. 


Gobierno di Aruba ta felicita sefior Lee cu su 
nombracion como miembro nobo pa Aruba den 
Raad van State, y ta dese'e hopi exito den e 
encargo nobo aki. 

Prome Minister Evelyn Wever-Croes: 
Pa por garantisa cu e luga santo aki lo wordo conserva 


GOBIERNO DI ARUBA A CUMPLI CU UN DESEO 
MAS DI E CIUDADANONAN DI ARUBA; A PONE 
SEYO DI MONUMENTO OFICIAL NA IKAPEL DI 
ALTO VISTA 


Diamars ultimo, a celebra un momento hopi special, na unda 
a pone e seyo di monumento oficial na Kapel di Alto Vista, y a 
anuncia e embeyecimento di e area rond di e kapel. Kapel di 
Alto Vista ta un luga cu pa hopi ciudadano di pais Aruba tin un 
significacion hopi special. Hopi ta esnan cu ta bay evnan pa 
practica nan fe, pa por medita, v of pa recarga energia. 


Prome Minister Evelyn Wever-Croes a indica cu e kapel aki 
ta uno cu ta wordo considera un luga hopi special pa nos 
comunidad y cu hopi ta esnan cu tin recuerdonan na e kapel. 
Por ehempel tin mamanan cu a caba di hava viu, cu ta bav 
te evnan pa presenta nan viu na Mama Maria di Alto Vista, 
otronan ta bay evnan, cende un bela y haci oracion den caso di 
malesa, V of simplemente pa gradici. Bishitantenan regular di 
e kapel, tin hopi tempo ta pidi pa vuda trece trankilidad evnan 
pa asina nan por practica nan fe. 


E UTVnan cu ta bav evnan cu turista ta haci hopi desordo, 


strobando esnan cu ta evnan pa resa. Tambe e forma di 
bistimento di e turistanan na momento di bishita e kapel no ta 
adecua pa un luga importante asina. 


'Mi ta felicita Minister di Cultura pa cu e decision di pone un 
sevo oficial di monumento riba e Kapel di Alto Vista, cu ta e 
prome edificio cu no ta di Gobierno, ni di monumentenfonds, 
pero un edificio priva, cu ta hava e sevo aki. Tambe, cu hunto 
cu Minister Dangui Oduber, a logra aproba e plannan pa trece 
cambionan den entorno di e kapel. E decisionnan aki, no ta bin 
nan so, sino cu € responsabilidad pa cu mantencion di e luga. 
Plannan ta inclui pa pone e parkeerplaats un poco mas leu, 
evitando asina cu e UTV nan por vega den cercania pa asina 
mantene e trankilidad cu cada bishitante mester. Cu esaki nos 
ta cumpli cu un deseo mas di nos ciudadanonan pa conserva 
e kapel aki, dunando garantia na futuro generacionnan, cu 
e luga special v santo aki lo keda wordo conserva,' Prome 
Minister a expresa. mm 

Amata Noduse 


MINISTER 


Durante Conferencia di Prensa di 
Grupo di Betico 


MINISTER DI CULTURA TA 
ENFATISA E IMPORTANCIA 
DI NOS TRADICIONNAN DI 

TEMPORADA DI FIN DI AŇA 


Durante un conferencia di prensa recien duna pa Grupo di 
Betico, Minister Xiomara Maduro di Cultura a resalta e rol 
significante di tradicionnan cultural den e temporada di fiesta 
nos dilanti. E conferencia, cu a tuma luga na Renaissance 
Convention Center, tabata enfoca primordialmente riba e 
concierto anticipa di Grupo di Betico cu lo tuma luga dia 7 di 
december na Renaissance Convention Center. 


Minister Maduro ta apoya e iniciativa di Grupo di Betico, 
comentando, ‘Mientras nos ta acercando e temporada di 
fiesta, ta esencial pa recorda y celebra nos herencia cultural. E 
concierto di Grupo di Betico no ta solamente un evento musical: 
e ta un ehempel unico di nos tradicionnan, creencianan, y di 
locual ta biba den nos comunidad.’ 


Ela a afiadi, Musica y arte semper a yuda uni comunidadnan y 
pasa nos bunita tradicionnan di un generacion pa e siguiente. 
Mi ta contento di mira iniciativanan asina cu no solamente ta 
entretene, pero tambe ta educa y mantene nos raiznan cultural 
bibo. E concierto aki ta un esfuerso ehemplar den e direccion 
aki." 


E mandatario tambe a enfatisa e compromiso pa apoya 
actividadnan cultural cu ta enrikece e comprension y aprecio 
di e comunidad di nan herencia. ‘Nos ta dedica na promove 
eventonan cu ta resona cu nos balornan cultural, specialmente 
durante temporadanan di celebracion manera ta e temporada di 
fiesta. Nos ta kere cu e eventonan aki ta reafirma nos identidad 
y ta uni nos como comunidad," Minister Maduro a finalisa. 


Un invitacion ta bay na pueblo di Aruba pa acudi na e concierto 
di Grupo di Betico cu lo tuma luga diahuebs 7 di december den 
Renaissance Convention Center. 

Minister di Cultura Xiomara Maduro: 


| 


z San pakan PP = 
Diamars atardi durante un bunita ceremonia na Kapel di Alto 
Vista, den presencia di invitadonan y comunidad a tuma luga e 
acto caminda Kapel di Birgen di Alto Vista a ricibi e seyo oficial 
como monumento y ta bira e prome monumento priva protehi 


y tambe a anuncia e plan di embevesimento. 


E acto a tuma luga despues di un bunita Santo Sacrificio di 
Misa efectua pa Monseigneur Secco v Pastor Andres Vicario 
Episcopal di Aruba. Minister Xiomara Maduro, Minister Dangui 
Oduber v Director Interino di Oficina di Monumento Raul Gei a 
hiba palabra durante e acto oficial. 


Minister di Finansa v Cultura Sra. Xiomara Maduro den su 
discurso a comparti un poco historia di e luga religioso di Kapel 
di Alto Vista cu tin un gran balor pa Aruba. E ta un luga religioso 
caminda hopi hende ta bin practica nan fe v medita den un 
ambiente di trankilidad v pas. Ademas Kapel ta hopi bishita pa 
hopi crevente den temporada di Cuaresma, pa e caminda di 
cruz. Un sitio hopi sagrado cu ta disfruta di hopi respet pa nos 
creventenan. Tambe nos Kapel di Alto Vista ta un luga hopi 
frecuenta pa nos bishitantenan cu ta bin di exterior, va cu e ta 
un icono di nos Pais. 


Minister Maduro a sigui trece dilanti cu e caminda di stashi 
ta di gran importancia pa su balor arkitectonico historico v 
tipologico. Den e vecindario ta encontra rastronan arkeologico 
cu ta un recuerdo extraordinario di con e sociedad indigino 
Arubano tabata biba na 1816. 

Tambe e mandatario a accentua cu recientemente Kapel a 
hava un actualisacion cu instalacion di panelnan solar, cu ta 
haci posibel cu e por ricibi bishita di creventenan tambe den 
oranan mas laat di dia. 


Kapel di Alto Vista ta e prome misa na Aruba y tin un historia 
di gran balor pa nos Pais Aruba. Ta un orguvo como Minister 
di Cultura, di por contribui v presencia e ponemento di sevo di 

bira e prome edificio monumental priva y religioso cu lo ricibi e 
seyo aki. E seyo ta fungi como un simbolo di identificacion pa 
henter comunidad cu e monumento concerni ta inscribi den e 
registro di monumento y e monumento ta keda proteha segun 
ley. Pais Aruba tin 37 edificionan monumental ta proteha pa ley 
caba y cu Kapel ta bira 38. 


Segun e mandatario tin hopi mas trabao pa hasi pa e siguiente 
aňanan, pa sigui informa e balor cu e monumentonan tin pa 
henter e pueblo Arubano pero principalmente inculca e amor 
pa nos herencia cultural den nos hobennan. 


Por ultimo Minister Maduro a gradici Obispado di Willemstad, 
Monseigneur Secco y Pastor Andres Vicario Episcopal di 
Aruba, Pastor Santiago, Pastor Curtis, nos Prome Minister sra. 
Evelyn Wever-Croes, Minister di Turismo y Salud Publico sr. 
Dangui Oduber, parokia di Noord y Monumentenbureau pa e 
cooperacion brinda cu por a pone e seyo oficial riba Kapel di 
Alto Vista. Danki tambe na tur esnan cu a bini pa presencia 
otro momento historico pa indentifica nos Kapel di Birgen di 
Alto Vista cu un seyo di monumento priva. MN 

* RESTRUCTURACION D 

e TRANKILIDAD DEN E 4 

MINISTER XIOMARA MADURO A VAMA BONBINI 
NA MISS UNIVERSE ARUBA, KAROL CROES 


A felicit'e pa su representacion na e di 72 competencia di Miss Universe 


S x r S 


Minister di Cultura, Xiomara Maduro, a duna un cordial bonbini 
na Miss Universe Aruba, Karol Croes, na su regreso for di 
e di 72 competencia di Miss Universe cu a tuma luga na El 
Salvador. Durante e ocasion aki, Minister Maduro a expresa 
su gratitud pa e representacion y exposicion cu Karol Croes a 
duna Aruba riba e tarima internacional aki. 


‘Karol Croes no solamente a representa nos isla cu gracia, 
pero tambe a sa di demostra nos cultura na mundo henter." 
Minister Maduro a bisa: ‘Su participacion den un evento 
internacional asina prestigioso a crea un sentido di orguyo na 
nos Pais caminda cu hopi anticipacion tur hende tabata warda 
su presentacion'. 


'E presencia di Karol na e competencia di Miss Universe 
tabata mas cu un expresion di bunitesa v elegancia; e tabata 
un muestra di e diversidad v resilencia di nos cultura. Sin duda 


balornan cu e comunidad global." 


E Minister tambe a reconoce e trabou duro, dedicacion, v 
compromiso demostra pa Karol Croes durante su viahe. 'E 
caminda di Karol pa e podio di Miss Universe tabata ven di 
determinacion v trabou duro. Su compromiso pa exelencia ta 
berdaderamente inspirador'. 


Na final, Minister Maduro a extende su gradicimento di curason 
na Karol Croes pa su contribucion v pa ta un ehempel pa e 
hobennan di Aruba. "Nos ta orguyoso di Karol y loke e a logra. 
Su presentacion ta un ehempel di con talento, dedicacion v 
un fuerte sentido di identidad por tin un impacto riba tarima 
mundial". 

MINISTER DI CULTURA A 
PRESENCIA E LANSAMENTO 
DI E BUKI "VIRGINIA, EEN 
AFEFE VERHAAL 


Recientemente, Minister Xiomara Maduro di Cultura, a atende 
e lansamento di e buki ‘Virginia, een Afefe verhaal'. Scirbi pa 
Ida Does y ilustra pa Daniëlle Nijboer, e buki aki ta conta e 
storia di Virginia, un mucha muhe esclavo na Aruba, kende 
tabata soña cu libertad y dignidad entre e dificultadnan di 
sclavitud colonial. 


‘E storia di Virginia ta un recuerdo di nos pasado doloroso, 
pero tambe ta ofrece un mensahe di speransa y resilencia,’ 
Minister Maduro a bisa. ‘E buki aki no ta solamente un storia 
di lucha; e ta un testimonio di e spirito resiliente di esnan cu a 
tribi di soña contra e desafionan insuperabel di e tempo ey.” 


E storia di Virginia ta un relato impresionante di su deseo pa 
libertad y su coneccion ku Afefe, e biento magico, simbolisando 
speransa y liberacion. Su karakter ta sirbi como inspiracion, 
reflehando e curashi y determinacion di hopi hende muhe cu a ; l k. “ui g 
soporta e brutalidad di sclavitud colonial. | AL 
E i 
Minister Maduro a enfatisa e importancia di e tipo di storianan 
aki den nos comunidad. ‘Bukinan manera ‘Virginia, een Afefe 
verhaal' ta hunga un rol crucial den educacion di nos muchanan 
y hobennan riba nos historia di sclavitud. Tambe nan ta sirbi 
como un recordatorio di e fortalesa y resilencia di e spirito di 
nos como Arubiano.” 


E buki ta e prome den e serie magico di Storianan di Afefe, 
enfoca riba sobrevivencia di hende muhenan durante sclavitud 
colonial. 'E serie aki ta un tributo na e heroinanan di nos 
historia cu no a wordo conta y mi ta felicita Ida Does, Ellen- 
Rose Kambel, Daniëlle Nijboer, y Joan Windzak pa trece e 
storianan aki na cla', e Minister a afiadi. 


Minister Maduro ta gradici Ida Does pa e invitacion v ta dese'e 
tur clase di exito y ta gradici'e tambe pa su contribucion 
significante na conta e storia di sclavitud aki. Un invitacion ta 
bay na tur hende pa explora e storia di Virginia y siña un poco 
mas di locual tabata e storia di sclavitud aki na Aruba. 

MINISTER ENDY CROES TA FELICITA TANTE 

MARTA FIGUEROA DI PIEREWIETJE AND FLASH 

CU A CONTRIBUI DURANTE 45 ANA DEN E 
MUNDO DI BAILE Y CANTO NA ARUBA 


Recientemente, Minister di Enseñansa Endy Croes a atende “ Y WT 
Christmas Dance & Song Festival di Pierewietje and Flash na i » £ A jif 
Cas di Cultura. E grupo di Pierewietje and Flash a duna un A DI V x 
bunita presentacion e anochi aki, demostrando nan talento pa 
canto y baile. Dos dia di funcion completamente yen, den un 
ambiente di Pasco y Fin di Aňa. E aña aki e grupo Pierewietje 
and Flash a cumpli 45 aña. 


Durante e presentacion, Minister Endy Croes a sorprende 
Tante Marta Figueroa cu un reconocemento den nomber di 
Gobierno di Aruba pa su contribucion den e mundo di baile y 
canto durante 45 afia na Aruba. Minister Endy Croes ta felicita 
e grupo di Pierewietje and Flash pa nan tremendo presentacion 
di baile y canto. Alabes, a gradici Tanta Marta pa su dedicacion 
y amor den e mundo di baile y canto durante 45 aña na Aruba. 
Masha pabien Tante Marta. Aruba ta orgoyoso di bo. 


Positivismo ta un factor importante pa logra 
union. Ora cu famianan y comunidadnan ta traha 
hunto pa metanan comun, e chens pa exito ta 
bira mas grandi. Tambe e ta crea un ambiente mas 
stabiel y harmonioso cu ta necesario pae 
crecemento y desaroyo di un sociedad. 


ANAS ANA DI UNION Y POSITIVISMO! 


